Lav et referat af nedenstående tekst:

Tekst:
To personer måtte her til morgen fragtes på hospitalet, efter de var kørt op i bagenden på en parkeret lastbil i nærheden af Hou. Nordjyllands Politi fik meldingen klokken 6.30 i morges, det oplyser vagtchef, Poul Badsberg. Der er tale om en kvinde og en mand, hvis alder ikke er oplyst. Ifølge Nordjyllands Politi var det kvinden, der kørte bilen. Begge personer fik lettere skader under uheldet, og måtte derfor køres op hospitalet i Aalborg til udersøgelse. Ifølge Nordjyllands Politi fik den kvindelige fører taget blodprøver på hospitalet, da hun er mistænkt for at have kørt spirituskørsel. Og der har generelt været flere episoder med spirituskørsel i nat. Således blev en 51-årig mand også sigtet for spirituskørsel, efter han var kørt ind i et træ ved Rakkebyvej i nærheden af Hjørring i nat. Ligeledes blev en 24-årig mand fra Hobro også sigtet for spirituskørsel ved Hjallerup Marked natten til lørdag. Han fik efterfølgende bilen konfiskeret, da det ikke var første gang, han blev sigtet for dette. Og også i Aalborg blev en 30-årig mand i nat stoppet for at køre i spirituspåvirket tilstand.

Referat:
To personer kørt på hospitalet efter færdselsuheld i nærheden af Hou.